Γουόλτερ Άιζακσον

Ο Γουόλτερ Άιζακσον γεννήθηκε στις 20 Μαΐου 1952 στη Νέα Ορλεάνη της Λουιζιάνα και είναι Αμερικανός συγγραφέας, καθηγητής και δημοσιογράφος. Έχει αναλάβει καθήκοντα προέδρου και διευθύνοντα συμβούλου του Ινστιτούτου Aspen (2003-2018), ενός μη κομματικού οργανισμού στην Ουάσιγκτον, που πραγματοποιεί πολιτικές μελέτες, ενώ έχει διατελέσει πρόεδρος και διευθύνων σύμβουλος του CNN, καθώς και εκδότης του Time. Ο Isaacson είναι καθηγητής στο Πανεπιστήμιο Tulane και συμβουλευτικός εταίρος στην χρηματοοικονομική εταιρεία Perella Weinberg Partners, η οποία εδρεύει στη Νέα Υόρκη. Ήταν αντιπρόεδρος της Αρχής Αποκατάστασης της Λουιζιάνα, η οποία ανέλαβε την επιτήρηση της ανοικοδόμησης μετά τον τυφώνα Κατρίνα, πρόεδρος του κυβερνητικού συμβουλίου που διαχειρίζεται τη Φωνή της Αμερικής, και μέλος του Συμβουλίου Αμυντικής Καινοτομίας.

 Φοίτησε στο σχολείο Isidore Newman της Νέας Ορλεάνης, ενώ αργότερα πραγματοποίησε τις σπουδές του στο Πανεπιστήμιο Χάρβαρντ, όπου ασχολήθηκε με την Ιστορία και τη Λογοτεχνία, και στο Πανεπιστήμιο της Οξφόρδης με υποτροφία στο Pembroke College, όπου το αντικείμενό σπουδών του ήταν η Φιλοσοφία, η Πολιτική και τα Οικονομικά. Ο Άιζακσον ξεκίνησε την καριέρα του στον δημοσιογραφικό χώρο στους Sunday Times του Λονδίνου και στη συνέχεια εργάστηκε στην αμερικανική εφημερίδα New Orleans Times-Picayune. Tο 1978 εντάχθηκε στο περιοδικό Time , όπου υπήρξε πολιτικός ανταποκριτής του περιοδικού, εθνικός συντάκτης και συντάκτης των νέων μέσων ενημέρωσης.Τον Ιούλιο του 2001, έγινε πρόεδρος και διευθύνων σύμβουλος του CNN, παίρνοντας τη θέση από τον Τομ Τζόνσον, και μόλις δύο μήνες αργότερα καθοδήγησε το CNN καθ' όλη τη διάρκεια των γεγονότων της 11ης Σεπτεμβρίου. Τον Μάρτιο του 2017, ο Άιζακσον δημιούργησε ένα podcast με την Dell Technologies με τίτλο Trailblazers, το οποίο εστιάζει στις επιπτώσεις της τεχνολογίας στις επιχειρήσεις . Έναν χρόνο μετά, το 2018, ορίστηκε ως συμπαρουσιαστής μιας νέας εκπομπής στο PBS και το CNN, που ονομαζόταν Amanpour & Company. Ο Άιζακσον είναι συν-συγγραφέας με τον Evan Thomas του βιβλίου The Wise Men: Six Friends and the World They Made (1986) και συγγραφέας των βιβλίων Kissinger: A Biography (1992), Benjamin Franklin: An American Life (2003), Einstein: His Life and Universe (2007), American Sketches (2009), Steve Jobs (2011), The Innovators: How a Group of Hackers, Geniuses, and Geeks Created the Digital Revolution (2014), Leonardo da Vinci (2017) και The Code Breaker: Jennifer Doudna, Gene Editing, and the Future of the Human Race (2021).Η βιογραφία του Αμερικανού συγγραφέα για τον Jobs της Apple Inc., που εκδόθηκε από τον εκδοτικό οίκο Simon & Schuste μόλις μερικές εβδομάδες μετά το θάνατο του Jobs, στις 24 Οκτωβρίου 2011, έγινε διεθνές μπεστ σέλερ, σπάζοντας όλα τα ρεκόρ πωλήσεων βιογραφίας. Το βιβλίο είναι βασισμένο σε περισσότερες από σαράντα συνεντεύξεις με τον επιχειρηματία, οι οποίες προέρχονται από ένας διετές διάστημα μέχρι και λίγο πριν το θάνατό του, αλλά και σε συζητήσεις με φιλικά και συγγενικά πρόσωπα, όπως και με επιχειρηματικούς αντιπάλους του Jobs.Μπεστ σέλερ, στους New York Times όμως, έγινε επίσης το βιβλίο "The Innovators: How a Group of Inventors, Hackers, Geniuses, and Geeks Created the Digital Revolution", που δημοσιεύθηκε τον Οκτώβριο του 2014 και το οποίο διερευνά τα τεχνολογικά επιτεύγματα με εξέχουσα θέση στην ψηφιακή επανάσταση, και ιδίως την παράλληλη εξέλιξη των υπολογιστών και του διαδικτύου. Εντύπωση έκανε και η βιογραφία του για τον Λεονάρντο ντα Βίντσι που εκδόθηκε στις 17 Οκτωβρίου 2017, αφού απέσπασε θετικά λόγια από τους κριτικούς. Τον Αύγουστο του 2017, η Paramount Pictures κέρδισε τη μάχη απέναντι στην Universal Pictures για τα δικαιώματα μεταφοράς της βιογραφίας του Άιζακσον για τον Ντα Βίντσι. Το στούντιο αγόρασε τα δικαιώματα στο πλαίσιο της συμφωνίας του με την Appian Way Productions του Λεονάρντο Ντι Κάπριο, η οποία δήλωσε ότι σκόπευε να γυρίσει την ταινία με πρωταγωνιστή τον ίδιο ηθοποιό.. Τη συγγραφή του σεναρίου ανέλαβε ο σεναριογράφος John Logan.H βιογραφία της Τζένιφερ Ντούντνα, νικήτριας του Νόμπελ Χημείας 2020, στο βιβλίο του Άιζακσον με τίτλο "The Code Breaker: Jennifer Doudna, Gene Editing, and the Future of the Human Race" εκδόθηκε τον Μάρτιο του 2021 από τον εκδοτικό οίκο Simon & Schuster. Το βιβλίο έκανε το ντεμπούτο του στην πρώτη θέση της λίστας των New York Times με τα καλύτερα βιβλία μη μυθοπλαστικού περιεχομένου για την εβδομάδα που έληξε στις 13 Μαρτίου 2021. Μάλιστα, το Publishers Weekly ανέφερε ότι είναι μια "συναρπαστική περιγραφή μιας μεγάλης επιστημονικής προόδου και των αφοσιωμένων επιστημόνων που την πραγματοποίησαν".Τον Αύγουστο του 2021, ο επιχειρηματίας Έλον Μασκ ανακοίνωσε ότι ο Αμερικανός συγγραφέας βρισκόταν στη διαδικασία συγγραφής της βιογραφίας του. Τον Οκτώβριο του 2005, o Άιζακσον διορίστηκε από την κυβερνήτη της Λουιζιάνα, Kathleen Blanco, αντιπρόεδρος της Αρχής Αποκατάστασης της Λουιζιάνα, ενός συμβουλίου που επέβλεπε τα έξοδα για την αποκατάσταση από τον τυφώνα Κατρίνα. Τον Δεκέμβριο του 2007 ο Τζορτζ Μπους του έδωσε την προεδρία της Αμερικανο-Παλαιστινιακής Εταιρικής Σχέσης, η οποία προσπαθεί να δημιουργήσει οικονομικές και εκπαιδευτικές ευκαιρίες στα εδάφη της Παλαιστίνης. Ακόμα, η υπουργός Εξωτερικών Χίλαρι Κλίντον τον διόρισε αντιπρόεδρο της οργάνωσης Partners for a New Beginning, η οποία δημιουργεί τις προϋποθέσεις για επενδύσεις και συνεργασίες του ιδιωτικού τομέα στον μουσουλμανικό κόσμο. Το 2009, ο Ομπάμα διόρισε τον Άιζακσον ως πρόεδρο του Συμβουλίου Διοικητών Ραδιοτηλεόρασης, το οποίο επωμίζεται τη διαχείριση της Φωνή της Αμερικής, του ραδιοφώνου Ελεύθερη Ευρώπη και των άλλων διεθνών εκπομπών της αμερικανικής κυβέρνησης- υπηρέτησε αυτή τη θέση μέχρι τον Ιανουάριο του 2012.Το 2015 έγινε μέλος του διοικητικού συμβουλίου της Συμμαχίας My Brother's Keeper, η οποία αποσκοπεί στην υλοποίηση των πρωτοβουλιών του Μπαράκ Ομπάμα για την ελαχιστοποίηση της ένδειας και την αύξηση των ευκαιριών για τους νέους. Το 2016 διορίστηκε από τον δήμαρχο της Νέας Ορλεάνης, Μιτς Λαντριέ, και επιβεβαιώθηκε από το Δημοτικό Συμβούλιο ως μέλος της Επιτροπής Πολεοδομίας της Νέας Ορλεάνης. Ο Άιζακσον είναι μέλος της Συμβουλευτικής Επιτροπής Καινοτομίας του Υπουργείου Άμυνας των ΗΠΑ. Ο Άιζακσον είναι ο επίτιμος πρόεδρος του διοικητικού συμβουλίου του Teach for America Τον Μάρτιο του 2019, έγινε editor-at-large και ανώτερος σύμβουλος στις εκδόσεις Arcadia, όπου θα προωθεί βιβλία για χάρη της εταιρείας, αλλά θα έχει και την επιμέλεια, καθώς και την ανάπτυξη νέων στρατηγικών και συνεργασιών.Επιπλέον, είναι συνεργάτης του Τμήματος Ιστορίας της Επιστήμης και μέλος του Lowell House Senior Common Room του Πανεπιστημίου Χάρβαρντ, επίτιμο μέλος του Pembroke College της Οξφόρδης, καθώς και ειδικός καθηγητής ιστορίας στο Πανεπιστήμιο Tulane. Το 2023, ο Joe Biden απένειμε στον Άιζακσον το Εθνικό Μετάλλιο Ανθρωπιστικών Σπουδών. Η βιογραφία για τον επιχειρηματία Steve Jobs απέφερε στον Άιζακσον το βραβείο Gerald Loeb 2012Το 2012, επιλέχθηκε ως ένας από τους Time 100, μια ετήσια λίστα του περιοδικού που παρουσιάζει τους ανθρώπους με τη μεγαλύτερη επιρροή στον κόσμο.Έχει τιμητικούς τίτλους από πολλά Πανεπιστήμια, ενώ στο Colorado Mountain College, η σχολή των Μέσων και Επικοινωνίας έχει πάρει το όνομά του (Isaacson School of Media and Communications) Thomas, Evan (2013). The wise men : six friends and the world they made (Simon & Schuster paperback edition έκδοση). New York. ISBN 978-1-4767-2882-7. 816512870. Isaacson, Walter (1992). Kissinger : a biography. New York. ISBN 0-671-66323-2. 25787497. Isaacson, Walter (2003). Benjamin Franklin : an American life. New York. ISBN 0-684-80761-0. 52090968. Isaacson, Walter (2007). Einstein : his life and universe. New York. ISBN 978-0-7432-6473-0. 76961150. Isaacson, Walter. American Sketches: Great Leaders, Creative Thinkers, and Heroes of a Hurricane by Isaacson, Walter (2009) Hardcover. Simon & Schuster. σελ. https://www.amazon.com/American-Sketches-Creative-Hurricane-Hardcover/dp/1437975704#detailBullets_feature_div. ISBN 978-1437975703. Isaacson, Walter (2011). Steve Jobs (First Simon & Schuster hardcover edition έκδοση). New York. ISBN 978-1-4516-4853-9. 713189055. Isaacson, Walter (2017). Leonardo da Vinci (First Simon & Schuster hardcover edition έκδοση). New York, NY. ISBN 978-1-5011-3915-4. 980433369. Isaacson, Walter (2021). The code breaker : Jennifer Doudna, gene editing, and the future of the human race (First Simon & Schuster hardcover edition έκδοση). New York. ISBN 978-1-9821-1585-2. 1187220557. Stone, Brad (2010-02-16). «Jobs Is Said to Assist With Book on His Life» (στα αγγλικά). The New York Times. ISSN 0362-4331. Ανακτήθηκε στις 2023-04-18. «Steve Jobs biography release date pushed up». Christian Science Monitor. ISSN 0882-7729. Ανακτήθηκε στις 2023-04-18. Isaacson, Walter (2015). The innovators : how a group of hackers, geniuses, and geeks created the digital revolution (Paperback edition έκδοση). London. ISBN 978-1-4711-3880-5. 929450936. Isaacson, Walter (2021). The code breaker : Jennifer Doudna, gene editing, and the future of the human race (First Simon & Schuster hardcover edition έκδοση). New York. ISBN 978-1-9821-1585-2. 1187220557. «Combined Print & E-Book Nonfiction - Best Sellers - Books - March 28, 2021 - The New York Times» (στα αγγλικά). The New York Times. ISSN 0362-4331. Ανακτήθηκε στις 2023-04-18. Ινστιτούτο Άσπεν Πανεπιστήμιο Tulane Εταιρεία Perella Weinberg Partners Σχολείο Isidore Newman Pembroke College Sunday Times New Orleans Times-Picayune Dell Technologies Trailblazers Τηλεοπτικό Δίκτυο PBS Εκπομπή Amanpour & Company Εκδοτικός οίκος Simon & Schuste Σεναριογράφος John Logan Publishers Weekly Partners for a New Beginning Ραδιόφωνο Ελεύθερη Ευρώπη My Brother's Keeper Επιτροπής Πολεοδομίας της Νέας Ορλεάνης Συμβουλευτική Επιτροπή Καινοτομίας του Υπουργείου Άμυνας των ΗΠΑ Teach for America Lowell House Senior Common Room Bραβείο Gerald Loeb Time 100 Colorado Mountain College Isaacson School of Media and Communications